GUNKUL ปัจจัยหนุนจากเงินทุนที่แข็งแกร่ง ราคามีอัพไซด์ กูรูแนะสะสม ให้เป้า 31 บาท
บล.ซีไอเอ็มบี (ประเทศไทย) ระบุว่า GUNKUL ยังมี upside จากโครงการที่ยังไม่ได้ทำสัญญาในอนาคต ด้วยปัจจัยหนุนจากเงินทุนที่แข็งแกร่ง แนะนำ ซื้อ ราคาเป้าหมาย 31 บาท
26 ต.ค. 2558

บล.ซีไอเอ็มบี (ประเทศไทย) ระบุในบทวิเคราะห์  (26 ต.ค.) แนะนำ ทยอยสะสม บริษัท กันกุลเอ็นจิเนียริ่ง จำกัด (มหาชน) หรือ GUNKUL โดยมีมุมมองทั้งบวกและลบต่อแนวโน้มกำไรของ GUNKUL โดยในระยะสั้น ทั้งกำไรในไตรมาส 3/58 และปี 58 อาจมี downside เพราะบริษัททำรายได้ไม่ถึงเป้าทั้งปีที่ 5.5 พันล้านบาท
อีกทั้ง SG&amp;A ยังมีแนวโน้มสูงกว่าที่คาดไว้ แต่ในระยะกลางถึงระยะยาว แนวโน้มการเติบโตของกำไร GUNKUL จะยิ่งชัดเจน และอาจมี upside เพิ่มเติมในปี 59-61 จากโครงการโซล่าร์ฟาร์มสำหรับสหกรณ์ภาคการเกษตรในปี 59
รวมถึงโซล่าร์ฟาร์ม #3 และ #4 ในประเทศญี่ปุ่น และโรงไฟฟ้าชีวมวลในปี 61 คาดว่า P/E ล่วงหน้าของ GUNKUL จะลดลงอย่างมีนัยสำคัญจาก 23.3 เท่า ในปี 59 เหลือ15.6 เท่า ในปี 60 และ 9.6 เท่า ในปี 61
ขณะที่ภายใต้กรณีที่ conservative ที่สุดซึ่งรวมเพียงผลกำไรที่แน่นอนจากโครงการที่ทำสัญญาแล้ว พบว่า GUNKUL จะมี P/E อยู่ที่ 16 เท่า ในปี 61 เทียบกับค่าเฉลี่ยของกลุ่มที่ 15 เท่า เท่ากับว่ามูลค่าหุ้นในปัจจุบันของ GUNKUL อยู่ในระดับที่น่าสนใจและยังมี upside จากโครงการที่ยังไม่ได้ทำสัญญาในอนาคต ด้วยปัจจัยหนุนจากเงินทุนที่แข็งแกร่ง แนะนำ ซื้อ ราคาเป้าหมาย 31 บาท
 